**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.06.2023, ora 08.00 – 20.06.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 20.06.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 19.06.2023, la ora 11:30, avertizarea hidrologică nr. 72, valabilă în intervalul 19.06.2023, ora 12:00-20.06.2023, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte severe de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN-depăşiri ale cotelor de atenŢie în intervalul 19.06.2023, ora 12:00 – 20.06.2023, ora 24:00** pe râurile din bazinele hidrografice: Tisa – pe sectorul aferent S.H. Valea Vişeului (intrarea în ţară), Someşul Mare **(judeţul Bistriţa-Năsăud)**, Crasna – curs inferior **(judeţul Satu Mare)**, Mureş – bazin amonte S.H. Glodeni, Niraj **(judeţele: Harghita şi Mureş)**, Târnava Mică – bazin superior şi afluenţi bazin mijlociu şi inferior **(judeţele: Harghita, Mureş şi Alba)**, Târnava Mare – bazin superior şi afluenţi bazin mijlociu şi inferior **(judeţele: Harghita, Mureş, Alba, Braşov şi Sibiu)**, Bârzava – sector aval confluenţă cu râul Fizeş, Moraviţa – curs inferior **(judeţele: Caraş Severin şi Timiş)**, Jiu – pe sectorul aferent S.H. Răcari **(judeţul Dolj)**, Olt – bazin amonte S.H. Micfalău şi afluenţii aferenţi sectorului aval S.H. Micfalău – amonte confluenţă cu râul Şercaia  **(judeţele: Harghita, Covasna, şi Braşov)**, Argeş – bazin superior **(judeţul Argeş)**, Dâmboviţa – bazin superior **(judeţele: Argeş şi Dâmboviţa)**, Ialomiţa – bazin amonte Ac. Pucioasa **(judeţele: Dâmbovita şi Prahova)**, Prahova – bazin superior şi afluenţi bazin mijlociu şi inferior **(judeţul Prahova)**, Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(judeţele: Braşov, Covasna, Buzău şi Prahova)**, Suceava **(judeţul Suceava)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**,Bistriţa – bazin amonte S.H. Frumosu şi afluenţii aferenţi sectorului aval S.H. Frumosu **(judeţele: Suceava, Neamţ, Harghita şi Bacău)**, Trotuş – bazin superior şi afluenţi bazin mijlociu şi inferior **(judeţele: Harghita, Bacău, Neamţ, Covasna şi Vrancea)**, Putna – bazin superior şi afluenţi bazin mijlociu şi inferior **(judeţul Vrancea)**, Rm. Sӑrat - bazin superior şi afluenţi bazin mijlociu şi inferior **(judeţele: Buzӑu şi Vrancea),** Siret – afluenţii mici de stânga aferenţi sectorului aval S.H. Lungoci **(judeţul Galaţi)**, Prut – pe sectorul amonte Ac. Stânca Costeşti **(judeţul Botoşani)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)** şi râurile din Dobrogea **(judeţele: Constanţa şi Tulcea)**.

**-COD PORTOCALIU-depăşiri ale cotelor de INUnDAŢie:**

**-în intervalul 19.06.2023, ora 12:00 – 19.06.2023, ora 24:00** pe râurile din bazinele hidrografice: Someşul Mare – bazin amonte S.H. Rodna **(judeţul Bistriţa-Năsăud)**, Târnava Mică – bazin superior şi afluenţi bazin mijlociu şi inferior **(judeţele: Harghita, Mureş şi Alba)**, Târnava Mare – bazin superior şi afluenţi bazin mijlociu şi inferior **(judeţele: Harghita, Mureş, Alba, Braşov şi Sibiu)**, Olt – afluenţii aferenţi sectorului aval S.H. Sfântu Gheorghe – amonte confluenţă cu râul Şercaia **(judeţele: Harghita, Covasna şi Braşov)**, Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**,Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte S.H. Frunzeni **(judeţele: Suceava, Neamţ şi Harghita)**, Trotuş – bazin superior şi afluenţi bazin mijlociu şi inferior **(judeţele: Harghita, Bacău, Neamţ, Covasna şi Vrancea)**.

**-în intervalul 19.06.2023, ora 12:00 – 20.06.2023, ora 12:00** pe râurile din bazinele hidrografice: Bârzava – pe sectorul aval S.H. Gătaia **(sector ȋndiguit – judeţul Timiş)**.

**-în intervalul 20.06.2023, ora 06:00 – 20.06.2023, ora 24:00** pe râurile din bazinele hidrografice: Prut – pe sectorul amonte Ac. Stânca Costeşti **(judeţul Botoşani)**.

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeteţelor:* ***ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CONSTANŢA, COVASNA, DÂMBOVIŢA, DOLJ, GALAŢI, HARGHITA, MUREŞ, NEAMŢ, PRAHOVA, SATU MARE, SIBIU, SUCEAVA, TIMIŞ, TULCEA, VASLUI şi VRANCEA*** (24 de prefecturi) ***– COD GALBEN;***

*-către prefecturile judeteţelor:* ***ALBA, BACĂU, BISTRIŢA-NĂSĂUD, BOTOŞANI, BRAŞOV, COVASNA, HARGHITA, MUREŞ, NEAMŢ, SIBIU, SUCEAVA, TIMIŞ şi VRANCEA*** (13 prefecturi*)* ***–COD PORTOCALIU.***

**Debitele au fost în creștere** datorită precipitațiilor căzute în interval și propagării pe râurile din bazinele hidrografice: Vedea, Argeş, Ialomița, Buzău, Râmnicu Sărat, Putna, Trotuş, Bistrița, Molodva, bazinul superior şi mijlociu al Oltului, cursurile mijlocii şi inferioare ale Mureşului şi Siretului şi cursul Prutului. Pe râurile din bazinul Bârladului, afluenții Prutului şi pe râurile din Dobrogea debitele au fost relativ staționare, iar pe celelalte râuri au fost în scădere. Scurgeri importante pe versanţi, torenţi şi pâraie, viituri rapide pe râurile mici cu efecte severe de inundaţii locale şi creşteri importante de debite şi niveluri, cu depășirea **COTELOR DE APĂRARE**, s-au înregistrat pe râurile din centrul și sud-estul țării, datorită precipitațiilor torențiale, sub formă de aversă, însemnate cantitativ, căzute în interval.

Ca urmare a propagării viiturilor formate anterior se situează peste:

**-COTELE DE INUNDAȚIE** râurile la stațiile hidrometrice: Bârzava–Partoș (200+76)-jud. TM (sector îndiguit);

**-COTELE DE ATENȚIE** râurile la stațiile hidrometrice: Moravița–Moravița (250+96)-jud. TM, Prut–Oroftiana (370+72)-jud. BT şi Rădăuți Prut (290+25)-jud. BT.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Jiu, Suceava, Moldova, Bistrița (afluent al Siretului), bazinul mijlociu și inferior al Oltului și mai mici (sub 30% din normalele lunare) pe râurile din bazinele hidrografice: Trotuș, Putna, Râmnicu Sărat, Buzău, Bârlad,bazinele inferioare ale Argeșului și Ialomiței, pe afluenții Prutului, pe unele râuri mici din bazinul Vedea și pe cele din Dobrogea.

**Debitele vor fiîn general în scădere**, exceptând cursurile mijlocii şi inferioare ale Mureşului, Vedei, Argeşului, Ialomiței, Buzăului, Râmnicului Sărat, Putnei, Trotuşului, Sucevei, Moldovei, Siretului şi Prutului şi pe cursul mijlociu al Oltului, unde vor fi în creştere prin propagare.

Pe râurile din bazinul Bârladului, afluenții Prutului şi pe cele din Dobrogea debitele vor fi relativ staționare.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri mai importante de niveluri și debite datorită precipitațiilor sub formă de aversă prognozate.

**DUNĂRE**

**Debitul la intrarea în ţară** (secţiunea Baziaş) în intervalul 19-20.06.2023 **a fost în creștere, având valoarea de** **8700 m3/s**, peste media multianuală a lunii **iunie (6400 m3/s).**

În aval de Porţile de Fier debitele au fost în creştere.

**Debitul la intrarea în ţară** (secţiunea Baziaş) **va fi în creștere (8800 m3/s).**

În aval de Porțile de Fier debitele vor fi în creștere.

***Se situează în faza I de apărare următoarele sectoare de dig:***

- Ciulineț–Isaccea, T. Vladimirescu, Gorgova, Crișan, Letea, Sf. Gheorghe (din administrarea ANAR); Chilia Veche (din administrarea consiliilor locale) (jud. Tulcea);

***Se situează în faza a II-a de apărare următoarele sectoare de dig:***

-R3, R4 (din administrarea ANAR); Nufăru-Victoria (din administrarea consiliilor locale) (jud. Tulcea).

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 105 mc/s;

-r. Dâmbovița: ac. Văcărești: 15 mc/s;

-CA2: 0 mc/s;

-Der. Mircea Vodă: 1.5 mc/s.

**2.** **Situaţia meteorologică în intervalul 19.06.2023, ora 09.00 –20.06.2023, ora 06.00**

**În ţară,** local în sud-est, precum și în zona Carpaților Orientali și în estul Carpaților Meridionali, după-amiaza și la începutul nopții au fost perioade cu instabilitate atmosferică. Aceasta s-a manifestat prin accentuarea înnorărilor, averse și frecvente descărcări electrice. Cantitățile de apă înregistrate în intervale scurte de timp sau prin acumulare au depășit izolat 15...20 l/mp (până la 33 l/mp în zona montană a județului Buzău, 19 l/mp în zona deluroasă a județului Argeș și până la 17 l/mp în zona montană a județului Suceava), iar din surse externe în județul Buzău au fost consemnate căderi de grindină. În restul teritoriului cerul a fost variabil, iar perioade cu ploi și descărcări electrice au fost doar pe arii restrânse, îndeosebi în Transilvania. Vântul a suflat slab și moderat, cu unele intensificări în timpul ploilor, iar pe parcursul zilei izolat în Dobrogea și pe crestele montane ale Carpaților Meridionali. Temperaturile maxime, în marea lor majoritate mai mari decât cele normale perioadei s-au încadrat între 21 de grade la Darabani și Întorsura Buzăului și 30 de grade la Băilești, Banloc, Turnu Măgurele, Drobeta-Turnu Severin, Calafat, Videle,

Jimbolia, București-Filaret, Sânnicolau Mare și Timișoara, iar la ora 6 erau temperaturi cuprinse între 9 grade la Joseni și 21 de grade la Șiria. Cu totul izolat, la începutul intervalului, în sud-vest și centru a fost ceață.

**Observaţie:** în intervalul de dignoză au fost în vigoare 13 mesaje pentru fenomene meteorologice periculoase imediate emise după cum urmează:

-1 avertizare cod portocaliu emisă de către CNPM București pentru Muntenia;

-12 atenționări cod galben, dintre care 6 emise de către SRPV Sibiu, 4 emise de către SRPV Cluj, 1 emisă de către SRPV Constanța, 1 emisă de către CNPM București pentru Muntenia.

**La Bucureşti** vremea s-a menținut caldă. Cerul a fost variabil, cu înnorări temporar accentuate după-amiaza și seara, când au fost averse și descărcări electrice. Vântul a suflat slab și moderat, cu ușoare intensificări în timpul ploilor (rafale de până la 50 km/h). Temperatura maximă a fost de 28 de grade la Afumați, 29 de grade la Băneasa și 30 de grade la Filaret, iar la ora 6 erau 16 grade la Băneasa, 17 grade la Afumați și 18 grade la Filaret.

**3. Prognoza meteorologică în intervalul 20.06.2023, ora 09.00–21.06.2023, ora 9.00**

**În ţară** vremea se va încălzi ușor. Cerul va fi mai mult senin, exceptând orele după-amiezii și ale serii, când în regiunile estice și sud-estice, precum și în zona Carpaților Orientali și în estul Carpaților Meridionali temporar înnorările se vor accentua și pe alocuri vor fi averse și descărcări electrice. Vântul va sufla slab și moderat, cu unele intensificări în masivele sudice, dar de scurtă durată și asociate ploilor. Temperaturile maxime se vor situa între 24 și 32 de grade, iar cele minime între 12 și 20 de grade, mai scăzute în estul Transilvaniei până în jurul a 8 grade.

**La Bucureşti** vremea se va încălzi. După-amiaza și seara vor fi înnorări temporar accentuate și posibil ploi de scurtă durată și descărcări electrice, iar în restul intervalului cerul va fi mai mult senin. Vântul va sufla slab și moderat. Temperatura maximă se va situa în jurul valorii de 30 de grade, iar cea minimă va fi de 15...16 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 16-18.06.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE